76. ΑΠΟΦΑΣΗ ΥΠΟΥΡΓΟΥ ΕΘΝΙΚΗΣ ΑΜΥΝΑΣ Αριθ. Φ.454.1/130747 Σ. 1293 της 6/19 Αυγ.1993 (ΦΕΚ Β΄ 638) Μεταβίβαση αρμοδιότητας Υπουργού Εθνικής Άμυνας επιβολής ποινών στο στρατιωτικό προσωπικό των Ενόπλων Δυνάμεων σε υφιστάμενα κλιμάκια Ιεραρχίας. Έχοντας υπόψη: α.Το άρθρ. 5 παρ. 11 του Νόμ 660/77 «Περί Υπουργείου Εθνικής Αμύνης και των οργάνων της Ανωτάτης Διοικήσεως και Ελέγχου των Ενόπλων Δυνάμεων (ΦΕΚ Α΄ 218). β.Το άρθρ. 4 παρ. 1 του Νόμ. 2109/92 «Ρύθμιση θεμάτων εκπαιδεύσεως, στρατολογίας, καταστάσεων του προσωπικού των Ενόπλων Δυνάμεων και άλλες διατάξεις (ΦΕΚ Α΄ 205). γ.Το γεγονός ότι από τις διατάξεις της αποφάσεως αυτής δεν προκαλείται οικονομική επιβάρυνση στον κρατικό προϋπολογισμό, αποφα-σίζουμε: 1.Μεταβιβάζεται η αρμοδιότητα Υπουργού Εθνικής Άμυνας επιβολής ποινών ως εξής: α.Της αργίας δια προσωρινής απολύσεως ή της προσωρινής απολύσεως στον Αρχηγό ΓΕΕΘΑ προκειμένου για ανωτέρους και κατωτέρους αξιωματικούς και ανθυπασπιστές των κοινών σωμάτων που ανήκουν οργανικά στο Ε/ΓΕΕΘΑ ή σε Μονάδες αυτού και στους Αρχηγούς ΓΕΣ-ΓΕΝ-ΓΕΑ προκειμένου για ανωτέρους και κατωτέρους αξιωματικούς, ανθυπασπιστές, μονίμους και εθελοντές υπαξιωματικούς του Κλάδου τους καθώς και για ανωτέρους και κατωτέρους αξιωματικούς και ανθυπασπιστές των κοινών σωμάτων που υπηρετούν στον Κλάδο τους. β.Της αργίας δια προσκαίρου παύσεως ή της εκπτώσεως υπαξιωματικών στον Αρχηγό ΓΕΕΘΑ προκειμένου για κατωτέρους αξιωματικούς και ανθυπασπιστές των κοινών σωμάτων που ανήκουν οργανικά στο Ε/ΓΕΕΘΑ ή σε μονάδες αυτού και στους Αρχηγούς ΓΕΣ-ΓΕΝ-ΓΕΑ προκειμένου για κατωτέρους αξιωματικούς, ανθυπασπιστές μονίμους και εθελοντές υπαξιωματικούς του Κλάδου τους καθώς και για κατωτέρους αξιωματικούς και ανθυπασπιστές των κοινών σωμάτων που υπηρετούν στον Κλάδο τους. γ.Της αποβολής μαθητών Παραγωγικής Σχολής από τη Σχολή στον Διευθυντή Γ΄ Κλάδου /ΓΕΕΘΑ και στους Διευθυντές Β΄ Κλάδου ΓΕΣ-ΓΕΝ-ΓΕΑ προκειμένου για μαθητές των σχολών που ανήκουν στο οικείο Γενικό Επιτελείο. δ.Της διαγραφής δοκίμου Εφέδρου Αξιωματικού από την κατηγορία των δοκίμων εφέδρων αξιωματικών και στους Διευθυντές Β΄ Κλάδου/ΓΕΣ-ΓΕΝΓΕΑ προκειμένου για δοκίμους εφέδρους αξιωματικούς του Κλάδου τους. 2.Οιαδήποτε προγενέστερη απόφαση κατά το μέρος που αφορά το ίδιο αντικείμενο καταργείται. 3.Η απόφαση αυτή να δημοσιευθεί στην Εφημερίδα της Κυβερνήσεως. 4.Η Ισχύς της αποφάσεως αρχίζει από τη δημοσίευσή της στην Εφημερίδα της Κυβερνήσεως. 